

# Event Details

- **Event Name**: SZFÉRÁK textilművészeti kiállítás
- **Event Start and End Date**: Sat, 25 Apr, 2026 at 04:00 pm – Sat, 25 Apr, 2026 at 07:00 pm (+02:00)
- **Event Description**: SZFÉRÁK textilművészeti kiállítás I 2026. április 25. – július 25.

BÓDIS ERZSÉBET I KATONA SZABÓ ERZSÉBET I REMSEY FLÓRA I SZUPPÁN IRÉN


A Szférák című tárlaton négy karakteres alkotói világ szólal meg a falakon. Bódis Erzsébet, Katona Szabó Erzsébet, Remsey Flóra és Szuppán Irén műveiben a természeti és épített környezet egyedi hangvételű átiratai saját világokat teremtenek. A valóság mesebeli vagy költői hangú metamorfózisai az autonóm textilművészet vizuális nyelvén és technikai lehetőségein keresztül érvényesülnek. Bódis Erzsébet geometrikus rendbe álmodott, időtlen natúrát megjelenítő szőnyegeivel, Remsey Flóra meseszerű, formára szőtt kárpitjaival és hűvösen hullámzó fémstruktúráival, Katona Szabó Erzsébet puhán lélegző, architektonikus rendszerbe illesztett bőrkollázsaival, Szuppán Irén felfelé törekvő, légiesen festői ikatszöveteivel saját műfajt teremtett a hazai autonóm textilművészet területén. A tárlat elsősorban ezekre az alkotásaikra fókuszál, az életművek egymásra épülő szeleteit egy-egy meghatározó mű köré rendezve, kisebb műcsoportokon keresztül mutatva be. A nagyszabású kiállításon a gödöllői Várkapitányi lak reprezentatív, 500 négyzetméteres épületének 12 termében közel 80 műalkotáson keresztül követhetjük nyomon életműveik alakulását.


A kiállítás a négy művész alkotásait külön egységekként kezeli, ugyanakkor lehetőséget teremt a művészek munkái közötti vizuális és tartalmi kapcsolódások feltérképezésére is. A szakmai hagyományok ismerete és szeretete mellett a műfaji határok feszegetése és a hangsúlyos természeti inspiráció jelenléte is összeköti a négy művészt. Természeti formák és természeti jelenségek egyedi megfogalmazási módjait, emellett építészeti elemek szimbolikus vagy üzenetértékű motívumait láthatjuk műveikben. Katona Szabó Erzsébet bőrkollázsain a lélegző színárnyalatok a tenger sokszínű atmoszféráját idézik, Szuppán Irén fények és árnyékok játékára épülő éteri szövetein vertikális rendszerbe illesztett festői alkonyok és hullámok elevenednek meg. Remsey Flóra illusztratív kárpitjain a megszemélyesített természet ezer arcával találkozhatunk, Bódis Erzsébet szőnyegein pedig a mezők virágainak esszenciálisan stilizált világa tárul elénk.


Életműveik élettörténeteiken keresztül is kapcsolódnak egymáshoz, mindannyian a Gödöllői Iparművészeti Műhely (GIM) alapító tagjai és rendszeres kiállítói voltak. 1998-as megalakulása óta a GIM művészeti programjának egyik fő célkitűzése, hogy képviselje és népszerűsítse a hazai kortárs textilművészet törekvéseit, különös tekintettel azoknak az alkotóknak a munkásságára, akik a szecessziós gödöllői művésztelep szövőműhelyének tradícióit és szellemiségét folytatták alkotói gyakorlatukban. A textilművészet helyi hagyományainak a tovább éltetése, az elmúlt években lezárult életművek feldolgozása és bemutatása kiemelt küldetésünk. Emellett az is fontos célkitűzésünk, hogy a kiállítás méltó megemlékezés legyen az elhunyt művészek munkássága előtt. 


____________________________________________________________________________________________________



REMSEY FLÓRA Ferenczy Noémi-díjas gobelin- és textiltervező művész (1950–2014) a szecessziós gödöllői művésztelep és szövőműhely szellemi és művészeti örökségét folytatta Remsey Jenő unokájaként. 1975-ben szerzett diplomát a Magyar Iparművészeti Főiskola gobelin- és szőnyegtervező szakján. Egyedi hangulatú, formára szőtt kárpitjai mellett történeti textilrekonstrukciókkal is foglalkozott. Az 1990-es évek óta életművét meghatározták a fémből készített alkotásai, fémszövés kompozíciói, majd fémstruktúrákra épülő képei. Remsey Flóra a szövés területén végzett művészeti oktatói tevékenységével is maradandót alkotott a hazai művészeti életben, az 1980-as évektől élete végéig magas színvonalon tanította a kárpitszövés technikáját Gödöllőn.


KATONA SZABÓ ERZSÉBET Ferenczy Noémi-díjas textilművész, Érdemes művész (1952–2024) a kolozsvári Képző- és Iparművészeti Főiskolán diplomázott gobelintervezőként 1975-ben. Szövött falikárpitok tervezése mellett látványtervezéssel és öltözéktervezéssel is foglalkozott. Az 1970-es évek második felében a marosvásárhelyi Bőr- és Kesztyűgyár tervezőjeként találkozott a velúrbőrrel, amely meghatározta alkotói pályájának következő négy évtizedét. Bőrhulladékokból készített öltözékeivel, majd autonóm bőrkollázsaival saját műfajt teremtett. Katona Szabó Erzsébet az 1980-as években települt Gödöllőre, ahol művészetszervezői munkásságának köszönhető, hogy a rendszerváltozás utáni években megalakult a Gödöllői Iparművészeti Műhely.


BÓDIS ERZSÉBET textilművész, a Magyar Köztársasági Érdemrend Középkeresztjével kitüntetett művész (1923–2013) 1957-ben diplomázott a kolozsvári Képző- és Iparművészeti Főiskola textiltervező szakján. Alkotói világát a Kalotaszegen és Csángóföldön végzett népművészeti gyűjtései és Ferenczy Noémivel való találkozása határozták meg. Ma is frissnek ható életművében a székely festékes szőnyegek motívumkincsére és szerkezetére épülő szőnyegei és akvarelltervei a természet stilizált és örök érvényű szimbólumokra bontott világát tárják elénk.
Bódis Erzsébet az 1980-as években települt át Gödöllőre, alkotásait hazai kiállításokon és a Gödöllői Iparművészeti Műhely tárlatain láthatta a nagyközönség.


SZUPPÁN IRÉN Munkácsy Mihály-díjas textilművész, Érdemes és Kiváló művész (1927–2016) nyomott- és festettanyag-tervezőként kezdte pályáját, miután 1952-ben diplomázott a Magyar Iparművészeti Főiskolán. Az 1970-es években találta meg azt a művészeti technikát, amely a következő öt évtizedben meghatározta az életművét. A láncfestéses ikat technikájával létrehozott vertikális rendszerű, légies hatású falitextiljeiben a festőiségnek és a szövés struktúrájának harmonikus egysége valósul meg. A Dunakeszin alkotó művész a Gödöllői Iparművészeti Műhely kiállításainak rendszeres résztvevője volt, ikattechnikával létrehozott szövetei a műfaj úttörői a hazai textilművészetben.


____________________________________________________________________________________________________


MEGNYITÓ


Kiállításmegnyitó I 2026. április 25. szombat 16.00

A kiállítást köszönti Dr. Gémesi György, Gödöllő polgármestere és Richly Gábor, a Magyar Művészeti Akadémia főtitkára
A kiállítást megnyitja Orosz István grafikusművész, a Nemzet Művésze
Közreműködik Kézdy Luca hegedűművész

Főkurátor I Hidasi Zsófia textilművész, a Gödöllői Iparművészeti Műhely vezetője
Kurátor I Szabó Emma Zsófia művészettörténész


PROGRAMOK


MŰHELYNAP I május 9. 10:00
A kiállításhoz kapcsolódó alkotófoglalkozás kisgyerekes családoknak Révész Annával

TÁRLATVEZETÉS I május 16. 16:00
A kiállításon tárlatvezetést tart Topor Tünde művészettörténész

KEREKASZTAL-BESZÉLGETÉS I június 13. 16:00
Száraz Eszter szerkesztő beszélget a kiállítás kurátoraival és a művészek családtagjaival, ezen kívül bemutatásra kerül a kiállításhoz készült katalógus

MÚZEUMOK ÉJSZAKÁJA I június 20. 18:00
A kiállításhoz kapcsolódó múzeumpedagógiai foglalkozásokkal várjuk a látogatókat

TÁRLATVEZETÉS &amp; BÁBPERFORMANSZ I július 11. 16:00
A kiállításon tárlatvezetést tart Szabó Emma Zsófia művészettörténész és performanszt ad elő Remsey Dávid vizuális művész

FINISSZÁZS I július 25. 16:00
A kiállításon tárlatvezetést tart Dr. Keserü Katalin művészettörténész


____________________________________________________________________________________________________


NYITVATARTÁS
A kiállítás megtekinthető szombatonként 10–18 óráig és vasárnaponként 14–18 óráig, illetve előzetes bejelentkezés alapján más napokon is. Bejelentkezni az info@gimhaz.hu e-mail címen lehet.


TÁMOGATÓI BELÉPŐJEGY
A kiállítást 2500 Ft-os felnőtt és 1500 Ft-os diák/nyugdíjas támogatói belépőjeggyel lehet megtekinteni. A belépés 12 éves kor alatt ingyenes. Tárlatvezetéseinken 4000 Ft-os, családi műhelynapunkon 3000 Ft-os belépőjeggyel lehet részt venni. A támogatói jegy megvásárlásával a kiállítás megvalósulásához járulnak hozzá a látogatók.


HELYSZÍN
Várkapitányi lak, 2100 Gödöllő, Szabadság út 2.


IMPRESSZUM
Munkatársak I Bajkó Dániel I Dóczi Attila I Huszár Enikő I Kecskés Fanni I Révész Anna I Lovas Orsolya I Éger Csenge I Papházi-Lovas Orsolya
Támogatók I Gödöllő Város Önkormányzata I Nemzeti Kulturális Alap
Grafika I Szabó Lilla Laura I Vizuális koncepció I Hidasi Zsófia


A kiállítás a Gödöllő60 programsorozat részeként valósul meg.

Nyilvános esemény, amelyen kép- és hangfelvétel készül.
- **Event URL**: https://allevents.in/budapest/szfÉrÁk-textilművészeti-kiállítás/200029860696509
- **Event Categories**: festivals
- **Interested Audience**: 
  - total_interested_count: 128

## Ticket Details

- **Ticket URL**: http://facebook.com/200029860696509?utm_source=AllEvents.in&utm_medium=event-discovery-platform&utm_campaign=budapest-events

## Event venue details

- **city**: Budapest
- **state**: BU
- **country**: Hungary
- **location**: Várkapitányi lak, Szabadság út 2, Gödöllő 2100, Magyarország
- **lat**: 47.59754
- **long**: 19.34875
- **full address**: Várkapitányi lak, Szabadság út 2, Gödöllő 2100, Magyarország, Szabadság út 2, Gödöllő 2100, Magyarország, Budapest, Hungary

## Event Organizer details

- **affiliate_id**: 2
- **organizer**: Gödöllői Iparművészeti Műhely (https://allevents.in/org/gödöllői-iparművészeti-műhely/21482829)

## Event gallery

- **Alt text**: banner
  - **Image URL**: https://cdn-az.allevents.in/events4/banners/2cfc9e7e37a020df75e34d882ea8a55bccb64a351f51d77ea841adfae06a582e-rimg-w1200-h628-dca193bf-gmir?v=1774495508
- **Alt text**: thumbnail
  - **Image URL**: https://cdn-az.allevents.in/events4/banners/b0567a6554e181d8ebc0f0e167e1f5e426d51086edcf59874298a2449dff679c-rimg-w300-h300-dca193bf-gmir?v=1774495509

## FAQs

- **Q**: When is the event happening?
  - **A:** Sat, 25 Apr, 2026 at 04:00 pm (+02:00)
- **Q**: Where is the event happening?
  - **A:** Várkapitányi lak, Szabadság út 2, Gödöllő 2100, Magyarország, Szabadság út 2, Gödöllő 2100, Magyarország, Budapest, Hungary
- **Q**: Who is organizing the event?
  - **A:** Gödöllői Iparművészeti Műhely
- **Q**: What type of event is this?
  - **A:** festivals
- **Q**: Where can I find ticket details about SZFÉRÁK textilművészeti kiállítás ?
  - **A:** You can find ticket details about this event on AllEvents.

## Structured Data (JSON-LD)

```json
[
    {
        "@context": "https://schema.org",
        "@type": "Event",
        "name": "SZFÉRÁK textilművészeti kiállítás",
        "image": "https://cdn-az.allevents.in/events4/banners/2cfc9e7e37a020df75e34d882ea8a55bccb64a351f51d77ea841adfae06a582e-rimg-w1200-h628-dca193bf-gmir?v=1774495508",
        "startDate": "2026-04-25T16:00:00+02:00",
        "endDate": "2026-04-25T19:00:00+02:00",
        "url": "https://allevents.in/budapest/szfÉrÁk-textilművészeti-kiállítás/200029860696509",
        "eventStatus": "https://schema.org/EventScheduled",
        "location": {
            "@type": "Place",
            "name": "Várkapitányi lak, Szabadság út 2, Gödöllő 2100, Magyarország",
            "address": {
                "@type": "PostalAddress",
                "streetAddress": "Szabadság út 2, Gödöllő 2100, Magyarország",
                "addressLocality": "Budapest",
                "addressRegion": "BU",
                "addressCountry": "HU"
            },
            "geo": {
                "@type": "GeoCoordinates",
                "latitude": "47.59754",
                "longitude": "19.34875"
            }
        },
        "eventAttendanceMode": "https://schema.org/OfflineEventAttendanceMode",
        "description": "SZFÉRÁK textilművészeti kiállítás I 2026. április 25. – július 25.\n\nBÓDIS ERZSÉBET I KATONA SZABÓ ERZSÉBET I REMSEY FLÓRA I SZUPPÁN IRÉN\n\n\nA Szférák című tárlaton négy karakteres alkotói világ szólal meg a falakon. Bódis Erzsébet, Katona Szabó Erzsébet, Remsey Flóra és Szuppán Irén műveiben a termé",
        "organizer": [
            {
                "@type": "Organization",
                "name": "Gdlli Iparmvszeti Mhely",
                "url": "https://allevents.in/org/gödöllői-iparművészeti-műhely/21482829"
            }
        ]
    }
]
```